હાલમાં સાઉદી અરેબિયા અને ઈરાન વચ્ચે તણાવ વધી રહ્યો છે તેની અસર તમામ આરબ દેશો પર પડી રહી છે. આ સંજોગોમાં અત્યારે અમેરિકા તેનું દૂતાવાસ જેરૂસલેમમાં ફેરવે તો આ ક્ષેત્રમાં નવો તણાવ ઊભો થાય અને આ વિસ્તાર વધારે અશાંત અને અસ્થિર બને. અમેરિકાના નિકટના સહયોગી મનાતા આરબ દેશોએ ટ્રમ્પના આ વલણનો જોરદાર વિરોધ પણ શરૂ કરી દીધો છે અને તેની અસર આર્થિક બાબતો પર પણ પડે કેમ કે આરબ દેશોના હાથમાં પેટ્રો ઇકોનોમી છે.